РЕПУБЛИКА СРБИЈА П р е д л о г

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број:

20. фебруар 2018. године

Б е о г р а д

 На основу члана 140. ст. 2. и 6. Закона о јавним набавкама („Службени гласник РС“, бр. 124/12, 14/15 и 68/15), Одбор за финансије, републички буџет и контролу трошења јавних средстава је, на седници одржаној 20. фебруара 2018. године, донео

**О Д Л У К У**

**о покретању поступка за утврђивање предлога за избор четири члана Републичке комисије за заштиту права у поступцима јавних набавки**

 1. Покреће се поступак за утврђивање предлога за избор четири члана Републичке комисије за заштиту права у поступцима јавних набавки (у даљем тексту: Републичка комисија).

 2. Оглашава се јавни конкурс за избор четири члана Републичке комисије, у тексту који је саставни део ове одлуке.

 3. Јавни конкурс објавиће се у „Службеном гласнику Републике Србије“, дневном листу „Политика“, као и на интернет страници Народне скупштине [www.parlament.rs](http://www.parlament.rs).

 4. За чланове Републичке комисије може бити изабрано лице које испуњава услове за избор из члана 141. ст. 3. Закона о јавним набавкама.

 5. Након спроведеног јавног конкурса Одбор за финансије, републички буџет и контролу трошења јавних средстава предложиће Народној скупштини одлуку о избору четири члана Републичке комисије.

 6. О спровођењу ове одлуке стараће се генерални секретар Народне скупштине.

 7. Ова одлука ступа на снагу даном доношења.

 ПРЕДСЕДНИК

 др Александра Томић